فاریاب ده جنگری لر بیر کیشی نی اولدیریب معده سی گه بمب جایلشترگن. افغانستان دن ینه حیرت گه سبب بوله دیگن بیر خبر کیلدی. مسئول لر تمانیدن بیریلگن معلومات گه کوره, جنگری لر تکسی هَیدَوچیسی بولگن بیر نفر متقاعد منصبدار نی آلیب قاچیب کیتیب اولدیرگن. شوندای قلیب اوشبو کیشی لر خودی منه شو اولدیریلگن کیشی نینگ معده سی گه بمب جایلشترگن. مسئول لر اوشبو تکسی هیدوچیسی نینگ توناون کیچه فاریاب ولایتی نینگ دولت آباد اولسوال لیگی بیلن اندوخوی اولسوال لیگی آره سیده گی یول دن تورت نفر یولاوچی سی بیلن بیرگه آلیب قاچیریلگن لیگی نی معلوم قیلدی. قالگن تورت نفر حقیده ایسه هیچ قندای بیر معلومات نینگ موجود ایمس لیگی بلدریلدی. فاریاب ولایتی شوراسی نینگ اعضاسی عبدالاحد ایلبیگ بیرگن بیانات لری ده, "اوشبو کیشی 12 نفر گه نان تاپیب بیریشی کیره ک ایدی. اونی اولدیرگن لیک لری کافی ایمس دیک, اولدیریش لری آرتیدن معده سی گه هم بمب جایلشترگن لر" دییه قید ایتدی. اوشبو کیشی نینگ بیر پیت لر منصبدار ایکن لیگی سببلی جنگری لرنینگ بوندای قیلگن لیک لری بلدریلماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
